Vinterfestuka

Vinterfestuka, ofte forkortet VU, er en årlig kulturfestival med jernbanehistorisk plattform i Narvik. Den er basert på historier, myter og fakta fra anleggstiden til jernbaneanlegget mellom Narvik og Kiruna rundt 1900.

Vinterfestuka arrangeres hvert år i marsRallarklubbens side om Svarta Bjørn og Vinterfestuka , første gang i 1956Vinterfestukas Historiesider. som en «fransk festival». I 1957 hadde arrangementet navnet Festival Narvik. Vinterfestukas rundt 200 arrangementer trekker totalt omtrent 30 000 besøkende.

 Historikk 
Vinterfestuka har sitt opphav i Den franske festivalen, som ble arrangert første gang i 1956. Bakgrunnen var å markere forbindelsen mellom Narvik og Frankrike, særlig knyttet til de franske styrkenes innsats under slaget om Narvik i 1940.

Festivalen har hatt flere navn, blant annet Festival Narvik (1957) og Vinterfestuken (1958), før navnet Vinterfestuka ble etablert.

Narvik hadde allerede et aktivt teatermiljø i etterkrigstiden, med Narvik Vels Teaterlag som en sentral aktør. Under byens 50-årsjubileum i 1951 ble Henrik Ibsens Kjærlighetens Komedie satt opp som festforestilling. Samme periode ble også Peer Gynt oppført i Håkonshallen med fullt orkester og omfattende lokal medvirkning. Dette etablerte et viktig grunnlag for senere scenekunst under Vinterfestuka.

Festivalen har siden utviklet seg til en av Nord-Norges viktigste kulturfestivaler. Viktige symboler for Vinterfestuka er rallaren, Svarta Bjørn, og Ofotbanen.

Festivalen markerte sitt 70-årsjubileum i 2026 under temaet «I lys av historien».
 Tradisjoner 
Vinterfestukas posisjon i befolkningen står i en særstilling da en stor del av byens befolkning har egne antrekk som bæres under festivalen. For menn er det sort bukse og rutete flanell-skjorte med sort eller mørk vest samt rallarhatt som gjelder til hverdags, til fest er det det samme antrekket, men med hvit skjorte. For damene er det langt skjørt med bluse(ofte hvit/lys grå eller rødlig/lilla) og sort sjal som er hverdagsantrekk mens aftenkjole brukes til fest.

Denne tradisjonen har hatt en markant vekst i popularitet også blant ungdom de siste årene. 

 Utmerkelser 
Stiftelsen Vinterfestuka ble tildelt Narvik kommunes kulturpris i 2004, som anerkjennelse for festivalens betydning for kulturlivet i byen og regionen.

Festivalens daglige leder og produsent, Steingrim Sneve, ble senere tildelt Nordland fylkeskommunes kulturpris for sitt arbeid med å utvikle og styrke Vinterfestuka og kulturlivet i regionen.

 Organisasjon 
Vinterfestuka ble opprinnelig arrangert av Narvik Reiselivslag. Festivalens vekst gjorde det nødvendig med en egen organisasjon, og i 1997 ble Stiftelsen Vinterfestuka etablert for å sikre en mer selvstendig organisering og videre utvikling av festivalen. Bakgrunnen var å få en mer frittstående organisasjon som kunne gjennomføre arrangementene «Vinterfestuka i Narvik», «Folkefest i Rombaksbotn» og bidra til å utvikle nye arrangement. I dag står stiftelsen for gjennomføringen av kulturarrangementene «Vinterfestuka i Narvik», «Folkefest i Rombaksbotn» og en rekke andre arrangementer gjennom året. Den Stolte og Ærverdige Rallarklubben av Malmbyen Narvik er også en viktig bidragsyter, med sine arrangementer i Vinterfestuka og ellers i året. Det er Rallarklubben som står for det tradisjonelle kostymetoget for barn som går første lørdag i VU. 11. mars 2020, måtte Narvik avlyse VU på grunn av koronavirus (65 år siden forrige avlyselse).https://www.vinterfestuka.no/

 Program 
miniatyr|Fremføring av Áhkunjárga, komponert av Frode Fjellheim, under Vinterfestukas 50-års jubileum i Narvik, 15. mars 2006. Foto Jan Erik Teigen/Fremover

 Barnas Dag og Kostymetoget 
Barnas dag med kostymetog arrangeres årlig i samarbeid med Rallarklubben, og har vært en sentral del av festivalens familieprogram.

 Scenekunst og lokale produksjoner 
miniatyr|Finalscene fra forestillingen ''Peter og ulven'' fremført av Narvik kulturskole i Narvik 6. mars 2004. Produksjonen involverte danseelever og musikere fra MiN ensemblet og Ensemble Oscar og var en del av det lokale scenekunstmiljøet knyttet til Vinterfestuka. Foto: Douglas Carr

Scenekunst har vært en viktig del av Vinterfestuka gjennom hele festivalens historie med revy, teater, dans og musikkteater.

Blant de mest kjente produksjonene var Presseshowet, en revyforestilling som i perioden 1960 til 1993 var et sentralt høydepunkt under festivalen og involverte både lokale og nasjonale artister.

Barn og unge har hatt en viktig plass i festivalen gjennom flere tiår. Barnas Festforestilling ble etablert i 1971 og ble arrangert årlig frem til 1986.

Narvik kommunale musikkskole, senere Narvik kulturskole, deltok regelmessig med konserter, danseforestillinger og musikkteater og bidro til rekruttering og utvikling av unge utøvere.

Festivalen har også presentert større sceniske produksjoner, blant annet lunsjkonserter etablert i 1993 i samarbeid med Narvik musikkskole.

miniatyr|Rombaksmusikken under folkefesten arrangert i Rombaksbotn i Narvik, 1988. Orkesteret er en sentral del av festivalens historiske profil. Foto: Fiona Jane Ellingsen.

 Nye initiativer og satsinger 
I forbindelse med Vinterfestukas 70-årsjubileum i 2026 ble flere nye initiativer presentert for å styrke festivalens relevans og fremtidige utvikling. Blant disse var Rallarrabalder, et nytt kulturprogram rettet mot ungdom, som omfatter både skoleaktiviteter, workshops og konserter. Programmet gir unge deltakere mulighet til å delta både som publikum og som utøvere, og representerer en videreføring av festivalens tradisjon med å inkludere barn og unge i kulturlivet.

Kulturkonferanse i Nord, en fagkonferanse med fokus på nordisk kultursamarbeid og kulturens rolle som samfunnsbygger. Konferansen samlet kunstnere, kulturarbeidere og institusjoner fra hele regionen, og inngikk som en del av festivalens utvidede program.

Disse initiativene reflekterer Vinterfestukas kontinuerlige utvikling og dens rolle som en sentral arena for kulturformidling, samarbeid og rekruttering av nye generasjoner kulturutøvere.

 Arrangementer 

Festivalen omfatter et bredt spekter av kulturarrangementer, blant annet:

 konserter
 teaterforestillinger
 revy og scenekunst
 filmvisninger og foredrag
 lunsjkonserter
 Folkefest i Rombaksbotn
 Svarta Bjørn-konferansen
 Ord i Spor
 kunst- og historieutstillinger

Festivalen fungerer også som en viktig arena for lokale amatører, barn og unge.

 Referanser 

 Eksterne lenker 
 Vinterfestuka

Kategori:Festivaler i Nordland
Kategori:Kultur i Narvik
Kategori:Repeterende arrangementer etablert i 1956
Kategori:Etableringer i 1956